***Előterjesztés Pápakovácsi, Kup, Nóráp, Ganna, Döbrönte, Bakonypölöske Község Önkormányzata Képviselő-testületének 2018. május 15.-i együttes ülésére***

Tisztelt Képviselők!

Az államháztartásról szóló 2011. évi CXCV. törvény 87. §-ában leírtak alapján a számviteli jogszabályok szerinti éves költségvetési beszámolót, az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást (a továbbiakban: zárszámadás) kell készíteni.

A törvény 91. §. alapján a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

Az önkormányzat 2017. évi zárszámadásának elfogadását megelőzően szükséges a Pápakovácsi Közös Hivatal zárszámadásának elfogadása. Az előterjesztés ezen zárszámadásra vonatkozik.

***Bevételek***

A Közös Hivatal valamennyi bevételi forrása 100 %-ban teljesült.

A KÖH legnagyobb bevételi forrását az állami támogatás teszi ki, amelyet a gesztor Pápakovácsi önkormányzat intézményfinanszírozás címén ad át a hivatalnak

A 2017. évi állami támogatás 36.502.600 Ft, előző évi pénzmaradvány 3.640.934 Ft. Bérkompenzációra az állam 313.100 Ft-ot biztosított.

Így a tényleges bevételek összege 2017. évben 45.151.521 Ft.

***Kiadások***

A személyi juttatásoknál kifizetett 30.953.539 Ft összeg a dolgozók alapilletményét, illetménykiegészítését, pótlékát, jubileumi jutalmakat, valamint a sajátos juttatásokat és a cafetéria elemeit teszi ki.

A munkáltatói járulékok esetében a teljesítés 6.962.896 Ft volt. A munkáltatót terhelő járulékok közül a szociális hozzájárulási adó mértéke 22 %, míg a cafetéria utáni járulék 34,51 % volt.

A dologi kiadások között irodaszer, szakkönyv, folyóirat, fénymásoló bérleti díj, bankköltség, telefon és internetdíj, kezelési költségek, belföldi kiküldetések, illetve tanfolyami díjak, szakmai továbbképzések költségei szerepelnek.

A közüzemi díjakat 2017. évben továbbra is az önkormányzatok fizették a szolgáltatók részére, a közüzemi díjakhoz a közös hivatal hozzájárult az önkormányzatok továbbszámlázása alapján.

A dologi kiadások tekintetében 5.104.483 Ft teljesítés mutatkozik.

***Záró pénzkészlet 2017. december 31-én***:

házipénztár: 15.100 Ft

bankszámla: 1.788.884 Ft

Mindezen adatokat áttekintve a tényleges kiadások összege 43.020.918 Ft-ban teljesült.

2015. évtől a költségvetési maradvány összegét az alaptevékenység teljesített bevételeinek és kiadásainak különbözete adja. Így 2017. évben a költségvetési maradvány összege 2.130.603 Ft, mely összegre a beszámoló pénzügyi jóváhagyását követően a 2018. évi költségvetést módosítani szükséges.

A közös hivatalnak a 2017. évben a korábbi évekhez hasonlóan nem volt sem hitele, sem kezességvállalása, sem pedig külföldi és belföldi hitelező felé adósságállománya nem volt. Rövid és hosszú lejáratú értékpapírokkal nem rendelkezett.

Eszközeinek struktúrájára a tárgyi eszközökkel való ellátottság jellemző, vagyona nagy része tárgyi eszközökben testesül meg.

Forrás oldalon kizárólag saját és állami pénzből finanszíroz, kötelezettségei nem jelentősek, kizárólag rövid lejáratú szállítói tartozások.

***Mellékletek:***

* bevételek és kiadások részletezését az 1. melléklet,
* a működési bevételek és kiadások mérlegszerű részletezését a 2. melléklet (felhalmozási bevétel és kiadás 2017. évben nem volt),
* a maradvány-kimutatást a 3. melléklet,
* a vagyonkimutatást (vagyonmérleget) az 4. melléklet,
* az eredmény kimutatást a5. melléklet mutatja be
* a költségvetés összevont mérlegét a 6. melléklet mutatja be.

A Közös Hivatal zárszámadása Pápakovácsi község zárszámadási rendeletébe épül be, annak képezi szerves részét, mint teljes jogkörű, önállóan gazdálkodó szerv.

Kérem a tisztelt képviselő-testületeket, hogy a Pápakovácsi Közös Önkormányzati Hivatal 2017. évi költségvetésének végrehajtását az előterjesztésnek megfelelően fogadják el.

***Pápakovácsi, 2018. május 04.***

Bóka Istvánné

jegyző

……………Község Önkormányzatának

Képviselő-testülete

……………………………………………...

………………………………………………

1. ***Pápakovácsi Közös Önkormányzati Hivatal 2017. évi költségvetésének végrehajtásáról szóló beszámoló elfogadása***

***……/2018. (………) számú határozati javaslat***

…………………. Község Önkormányzat képviselő-testülete a Pápakovácsi Közös Önkormányzati Hivatal 2017. évi költségvetésének végrehajtását az előterjesztés és annak melléklete szerinti tartalommal elfogadja.

Utasítják a Képviselő-testületek Pápakovácsi Község Önkormányzat polgármesterét, hogy a Pápakovácsi Közös Önkormányzati Hivatal zárszámadását Pápakovácsi Község Önkormányzata zárszámadási rendeletében szerepeltesse.

***Felelős***: polgármester

***Határidő***: legkésőbb a költségvetési évet követő ötödik hónap utolsó napja - az önkormányzati zárszámadáshoz kapcsolódó feladatokra